|  |
| --- |
| Aftale om webserviceadgang til det fælles it-baserede datagrundlag (DFDG) og om dataleverancer fra DFDG efter bekendtgørelse om det fælles it-baserede datagrundlag og det statistiske datavarehus på beskæftigelsesområdet |
|  |

Herefter ”Aftalen”

Mellem

Styrelsen for Arbejdsmarked og Rekruttering

CVR: 55 56 85 10

Vermundsgade 38

2100 København Ø

Danmark

Herefter benævnt ”**STAR**”

og

xxxxxx Kommune

CVR cvr nr

Vejnavn og husnr

Postnr og by

Danmark

Herefter benævnt ”**Kommunen**”

# Indholdsfortegnelse

[Indholdsfortegnelse 2](#_Toc25820589)

[1. Baggrund og formål for tilslutningsaftalen 4](#_Toc25820590)

[2. Tilslutning til Webservices, Certifikater, Filleverancer og Aftalehåndbog 5](#_Toc25820591)

[3. Dataansvar og videregivelse af oplysninger 6](#_Toc25820592)

[4. Anvendelse af oplysninger fra DFDG 7](#_Toc25820593)

[5. Ansvar for Webservices 7](#_Toc25820594)

[6. Adgangsbegrænsning 7](#_Toc25820595)

[7. Behandlingsgrundlag for indberetning til DFDG 8](#_Toc25820597)

[8. Sletning og berigtigelse af fejlregistreringer m.v. 9](#_Toc25820598)

[9. Sikkerhed 10](#_Toc25820599)

[10. Underretning om brud på persondatasikkerheden 10](#_Toc25820601)

[11. Orientering af den anden part 11](#_Toc25820602)

[12. Kommunikation, support og udskiftning af administrative systemer 11](#_Toc25820603)

[13. Aftalens ikrafttræden og varighed 11](#_Toc25820604)

[14. Økonomiske forhold 12](#_Toc25820605)

[15. Underskrift 13](#_Toc25820606)

[Bilag 1. Kontaktpersoner 14](#_Toc25820607)

[1.1 Kontaktpunkter vedrørende aftalen 14](#_Toc25820608)

[1.2 Kontaktpunkter for anmodninger om individets rettigheder 14](#_Toc25820609)

[1.3 Kontaktpunkter for Persondatasikkerhedsbrud 15](#_Toc25820610)

[Bilag 2. Kommunens databehandlere 16](#_Toc25820611)

[Bilag 3. Definitioner 17](#_Toc25820612)

[Bilag 4. Generelle vilkår for tilslutning til og brug af STARs webservices og anden dataleverance 19](#_Toc25820613)

[4.1 Anvendelsesområde 19](#_Toc25820614)

[4.2 Definitioner 19](#_Toc25820615)

[4.3 Generel beskrivelse af de omfattede Webservices mv. 19](#_Toc25820616)

[4.4 Kommunens it-miljø 19](#_Toc25820617)

[4.5 Dokumentation 20](#_Toc25820618)

[4.6 Starttidspunkt for tilgængeliggørelse 20](#_Toc25820619)

[4.7 Dataudveksling 20](#_Toc25820620)

[4.8 E-mailkommunikation 20](#_Toc25820621)

[4.9 Servicemål og support 21](#_Toc25820622)

[4.10 Opsigelse af tidligere versioner 21](#_Toc25820623)

[4.11 Sikkerhed 22](#_Toc25820624)

[4.12 Ansvar 22](#_Toc25820625)

[4.13 Force majeure 22](#_Toc25820626)

[4.14 Præceptive regler 22](#_Toc25820627)

[4.15 Underleverandører 23](#_Toc25820628)

[4.16 Ændringer 23](#_Toc25820629)

[4.17 Virkninger af aftalens ophør 23](#_Toc25820630)

[4.18 Ugyldighed 23](#_Toc25820631)

[4.19 Fortolkning 24](#_Toc25820632)

[4.20 Konflikter 24](#_Toc25820633)

[Bilag 5. Aftalehåndbog - samarbejdsform og ansvarsdeling ved udvikling drift og vedligeholdelse af STAR’s Webservices 25](#_Toc25820634)

[Bilag 6. Vilkår for Dataleverancer via SUP 26](#_Toc25820635)

# Baggrund og formål for tilslutningsaftalen

1.1

STAR og Kommunen i det følgende hver for sig benævnt “Part” og under et “Parterne” har indgået følgende tilslutningsaftale om tilslutning til Det fælles it-baserede Datagrundlag (”DFDG”) med tilhørende bilag:

* Kontaktpersoner (Bilag 1)
* Kommunens databehandlere (Bilag 2)
* Definitioner (Bilag 3)
* Generelle vilkår for tilslutning til og brug af STARs webservices og anden dataleverance (Bilag 4)
* Aftalehåndbog – samarbejdsform og ansvarsfordeling ved udvikling, drift og vedligeholdelse af STAR’s webservices (Bilag 5)
* Vilkår for Dataleverancer via SUP (Bilag 6).

Herefter benævnt ”Aftalen”.

1.2

Aftalen regulerer STARs tilgængeliggørelse af nødvendige personoplysninger og andre oplysninger[[1]](#footnote-1) til Kommunen, sådan som de er registreret i DFDG, Jobnet, VITAS m.v., jf. § 32 i lov om organisering og understøttelse af beskæftigelsesindsatsen m.v. (”**Organiseringsloven** [[2]](#footnote-2)”)

Aftalen omfatter

* Anvendelsen af Webservices, der anvendes til indberetning af oplysninger til DFDG, Jobnet, VITAS m.v. og til udstilling af personoplysninger og andre oplysninger fra DFDG, Jobnet, VITAS m.v., når Kommunen har gennemført og bestået en integrationstest for den pågældende webservice
* Nærmere aftalte Filleverancer fra DFDG til Kommunen, jf. Bilag 6

1.3

Aftalen fastsætter de rettigheder og forpligtelser, som gælder, når STAR tilgængeliggør personoplysninger og andre oplysninger i medfør af **Organiseringsloven**. Personoplysninger defineres i overensstemmelse med den til enhver tid gældende persondatalovgivning i Danmark og omfatter alle personoplysninger, der udveksles med DFDG.

1.4

Definitionerne i Aftalen skal fortolkes i overensstemmelse med den til enhver tid gældende databeskyttelses-, informationssikkerheds- beskæftigelses- og ydelseslovgivning.

1.5

Anvendte definitioner fremgår af Bilag 3.

# 2. Tilslutning til Webservices, Certifikater, Filleverancer og Aftalehåndbog

2.1

Aftalen omfatter anvendelsen af Webservices, der udstilles fra DFDG og STARs øvrige løsninger (fx Jobnet og VITAS)[[3]](#footnote-3), og som kan anvendes til læsning eller opdatering af oplysninger, jf. pkt. 3.2, når Kommunen eller Kommunens databehandler har gennemført og bestået en integrationstest for den pågældende webservice, jf. pkt. 6 i den nedenfor anførte Aftalehåndbog (Bilag 5), samt nærmere aftalte Filleverancer fra DFDG til Kommunen.

2.2

Webservicedokumentationen er tilgængelig på <https://starwiki.atlassian.net/wiki.>

2.3

Den tekniske fastlæggelse af STAR’s og Kommunens forpligtelser, indbyrdes samarbejde og ansvarsdeling ved udvikling, drift og vedligeholdelse af STAR’s Webservices er nærmere fastsat i Bilag 5 til denne aftale.

2.4

Kommunen er Serviceaftager i denne Aftale og selvstændig dataansvarlig for indberetningen og brug af DFDG-data lokalt samt for at orientere de registrerede om Kommunens registreringer i DFDG.

Det fremgår af bilag 2, om Kommunen anvender en databehandler ved læsning og opdatering af oplysninger i DFDG. Kommunen anfører i bilag 2, hvilke systemer og databehandlere, der anvendes i forhold til læsning og opdatering af oplysninger i DFDG.

På STARs opfordring oplyser Kommunen eller Kommunens databehandler hvilke webservices, der er begrundet forretningsmæssigt behov for at kalde således, at STAR i de centrale tekniske sikkerhedsforanstaltninger i DFDG kan understøtte, at der ikke er teknisk adgang til oplysninger, det ikke er forretningsmæssigt nødvendigt at have adgang til.

Kommunen er ansvarlig for at indgå databehandleraftaler mellem Kommunen og Kommunens databehandlere.

2.5

Aftalehåndbogen (Bilag 5) ajourføres løbende og vil blive offentliggjort på <https://starwiki.atlassian.net/wiki> på undersiden <https://starwiki.atlassian.net/wiki/spaces/WIKI/pages/20119557/DFDG+Webservices>.

2.6

Kommunen skal anvende virksomheds-, funktions- eller medarbejdercertifikater, ved kommunikation med DFDG via Webservices.

Kommunen skal ved system-til-systemkald anvende virksomheds- eller funktionscertifikater uden samtidig at medsende oplysninger om sagsbehandleren, når der er tale om systemgenereret kommunikation mellem Kommunen og DFDG. Der skal medsendes metadata, der angiver, at der er tale om system-til-system kommunikation.

Når Kommunens sagsbehandler ved handlinger i Kommunens fagsystem har genereret kommunikation mellem Kommunen og DFDG, skal Kommunen anvende funktionscertifikater, og der skal medsendes metadata, der angiver oplysninger om sagsbehandleren, Kommunen og hvilket system, der kaldes fra.

Der kan også anvendes medarbejdercertifikater, der dog er under udfasning i forbindelse med kommunikationen med DFDG.

Kommunen skal anvende de certifikattyper, som den enkelte Webservice understøtter.

# 3. Dataansvar og videregivelse af oplysninger

3.1

STAR er selvstændigt dataansvarlig for de behandlinger af personoplysninger, der af STAR og STARs databehandlere foretages centralt i DFDG, jf. organiseringslovens § 40, stk. 2, og for den videre behandling i det statistiske datavarehus og i udstillingen af aggregerede oplysninger på Jobindsat.dk, jf. organiseringslovens § 38.

3.2

Kommunen er dataansvarlig for databehandlingen i Kommunens lokale systemer (”**Lokale systemer**”) og for læsning og opdatering af oplysninger i DFDG, VITAS, Jobnet m.v., jf. Organiseringslovens § 40, stk. 1.

Der er tale om en videregivelse fra STAR/DFDG til Kommunen hjemlet i Organiseringslovens § 45, stk. 1.

3.3

Kommunen er dataansvarlig for brugen af Anden aktør, jf. Organiseringslovens § 40, stk. 3.

# 4. Anvendelse af oplysninger fra DFDG

4.1

Kommunen må anvende data fra DFDG i overensstemmelse med § 32, stk. 1, i lov om organisering og understøttelse af beskæftigelsesindsatsen m.v.

# 5. Ansvar for Webservices

5.1

Kommunen har ved Webservice tilknytning til DFDG ansvaret for at iagttage kravet i databeskyttelsesforordningens artikel 32. Kommunen har ansvar for sikkerheden i egne it-systemer, der har betydning for de af Aftalen omfattede Webservices, jf. databeskyttelsesforordningens artikel 32

5.2

Hvis Kommunen anvender it-leverandører, der står for driften af de it-systemer, der har betydning for de af Aftalen omfattede Webservices (”Driftsleverandøren”), oplyser Kommunen i Bilag 2 navnene på den eller de Driftsleverandører, der fungerer som Databehandlere for Kommunen.

5.3

Kommunen reagerer på de SOAP-faults som DFDG m.v. returnerer ved fejlende forsøg på registrering i DFDG m.v., der foretages på baggrund af online indberetninger eller ved indberetninger på baggrund af batchjob.

Kommunen korrigerer sin registrering og indberetter på ny eller opretter via sin databehandler en fejlsag i STARs fejlrapporteringssystem, hvis Kommunen og Kommunens databehandler vurderer, at den fejlende registrering skyldes fejl i DFDG m.v.

# 6. Adgangsbegrænsning

6.1

Kommunen har adgang til Personoplysninger i DFDG om egne borgere.

6.2

Kommunen har adgang til formidlingsrelevante oplysninger om borgere i andre kommuner i forbindelse med formidling af arbejdskraft på tværs af kommunegrænser, jf. Organiseringslovens § 34.

6.3

Kommunen har adgang til personoplysninger om borgere, der tidligere har hørt til kommunen, af hensyn opfyldelse af dokumentations-, regnskabs- og revisionskrav, jf. bekendtgørelse om statsrefusion og tilskud samt regnskabsaflæggelse og revision på visse områder inden for Børne- og Socialministeriets, Beskæftigelsesministeriets, Udlændinge- og Integrationsministeriets og Transport-, Bygnings- og Boligministeriets ressortområder.

# 7. Behandlingsgrundlag for indberetning til DFDG

7.1

Kommunen er dataansvarlig for læsning og for indberetning af personoplysninger til DFDG, VITAS, Jobnet m.v., jf. afsnit 3.

7.2

Kommunen er dataansvarlig for at kunne dokumentere en gyldig behandlingshjemmel for registrering og indberetning til DFDG, VITAS, Jobnet m.v., hvis behandlingshjemlen er baseret på et samtykke fra den registrerede.

7.3

Kommunen er dataansvarlig for overholdelsen af de grundlæggende principper ved indberetningen af personoplysningerne til DFDG, VITAS, Jobnet m.v, jf. Organiseringslovens § 40, stk. 1.

7.4

Kommunen sikrer, at Kommunens medarbejdere er bekendt med reglerne om databeskyttelse og informationssikkerhed, herunder hvilke personoplysninger, der må registreres i DFDG, VITAS, Jobnet m.v.

7.5

Når STAR i Databekendtgørelsen forpligter Kommunen til at indberette oplysninger til DFDG, VITAS, Jobnet m.v., har STAR i forbindelse med det lovforberedende arbejde foretaget en generel forhåndsvurdering af, om der er behandlingsgrundlag til registrering og indberetningen af de pågældende oplysningstyper.

7.6

Den konkrete vurdering af, om indberetningen har et behandlingsgrundlag og overholder behandlingsprincipperne er placeret hos Kommunen. Kommunen sikrer, at personoplysningerne om den registrerede må registreres og indberettes.

Det gælder særligt ved registrering og indberetning af personoplysninger i fritekstfelter, at der er behov for, at Kommunen vurderer, om der består et behandlingsgrundlag, og særligt hvis der er tale om registrering og indberetninger af særlige kategorier af oplysninger, jf. Databeskyttelsesforordningens artikel 9.

7.7

Kommunen har ansvaret for at sikre, at brug af personoplysninger fra DFDG, VITAS, Jobnet m.v. i lokale systemer er lovlig.

7.8

Når STAR beriger eller sammenkører de indberettede personoplysninger, har STAR dataansvar for berigelsen eller sammenkørslen.

# 8. Sletning og berigtigelse af fejlregistreringer m.v.

8.1

STAR har dataansvaret for den overordnede, automatiske sletning af personoplysningerne i DFDG, VITAS, Jobnet m.v.

STAR sender en teknisk meddelelse til Kommunens it-system, når der slettes en personoplysning i DFDG. Den tekniske meddelelse kan anvendes til at foranledige sletning af tilsvarende personoplysning i lokale systemer, hvis Kommunen ikke har et behandlingsgrundlag for yderligere behandling af oplysningen.

Kommunen har ansvaret for sletning af personoplysningerne i lokale systemer.

8.2

Ved fejlregistreringer skal Kommunen selv berigtige og/eller slette Personoplysninger, når der er webserviceunderstøttelse til det.

Webserviceunderstøttelsen i DFDG af sletning og berigtigelser er nærmere beskrevet i bilag til notatet *Dataansvar for det fælles it-baserede datagrundlag, DFDG, på beskæftigelsesområdet*.

Bilaget er tilgængeligt på <https://starwiki/atlassian.net/wiki> - <https://starwiki.atlassian.net/wiki/spaces/WIKI/pages/107610549/STARs+pejlem+rker+for+hvilke+DFDG-datagenopretninger+STAR+foretager>.

8.3

I det omfang der ikke er webserviceunderstøttelse i DFDG til berigtigelse eller sletning af oplysninger, bistår STAR med sletning eller berigtigelse af oplysninger.

# 9. Sikkerhed

9.1

STAR har ansvaret for udvikling, vedligeholdelse og drift af DFDG, jf. Organiseringslovens § 32.

STAR er ansvarlig for at iagttage kravene i databeskyttelsesforordningens artikel 25 og 32 i forhold til DFDG og for indretningen af DFDGs Webservices.

9.2

Kommunen er ansvarlig for at iagttage kravet i databeskyttelsesforordningens artikel 25 og 32 for den lokale behandling i egne it-systemer af oplysninger fra DFDG.

# 10. Underretning om brud på persondatasikkerheden

10.1

STAR foretager anmeldelser for centrale persondatasikkerhedsbrud i DFDG efter databeskyttelsesforordningen artikel 33.

Hvis der sker persondatasikkerhedsbrud i DFDG, der skyldes Kommunens databehandler, og hvor persondatasikkerhedsbruddet omfatter flere kommuner, aftales konkret hvem der forestår anmeldelsen, jf. den procedurebeskrivelse, der er udarbejdet af KL, Danske A-kasser og STAR.

10.2

Hvis Kommunen får mistanke om eller konstaterer, at der er sket et persondatasikkerhedsbrud i DFDG eller tilhørende Webservice, underretter Kommunen straks STAR sådan, at STAR har mulighed for at efterleve sin forpligtelse som dataansvarlig for at anmelde bruddet til tilsynsmyndigheden inden for 72 timer.

10.3

Den dataansvarlige part er ansvarlig for iagttagelsen af databeskyttelsesforordningens artikel 34 vedrørende underretning om brud på persondatasikkerheden på systemet DFDG til den registrerede.

10.4

STAR underretter straks Kommunen efter at mistanke eller konstatering af, at der er sket et persondatasikkerhedsbrud i Kommunens lokale systemer.

10.5

Parterne kan kontakte hinanden på de kontaktoplysninger, der er nævnt i Bilag 1.

# 11. Orientering af den anden part

Parterne orienterer hinanden om væsentlige forhold, der har betydning for de behandlinger og systemer, der er omfattet af Aftalen.

# 12. Kommunikation, support og udskiftning af administrative systemer

12.1

STAR har ret til at kommunikere direkte med Kommunens Driftsleverandør om alle tekniske aspekter af Aftalen, herunder vedrørende integration, support, fejl og ændringsanmodninger.

STAR yder således ikke support direkte til Kommunen eller dens brugere.

12.2

Kommunen kan med et skriftligt varsel på mindst 60 Dage meddele STAR, at kommunikation fremover i stedet skal ske med Kommunen selv eller en anden af Kommunen udpeget driftsleverandør.

12.3

Ved ændringer og udskiftning af kommunens administrative systemer, som kan have systemmæssig betydning for datakvaliteten, skal der ske underretning af STAR senest 40 Arbejdsdage, inden ændringen eller udskiftningen sættes i drift.

Hvis Kommunen overgår til et system, der ikke tidligere er testet i forhold til kommunikationen til DFDG, skal der ske underretning senest 60 arbejdsdage, inden ændringen påtænkes idriftsat.

Hvis underretningen sker senere end 40 henholdsvis 60 Arbejdsdage inden ændringen eller udskiftningen sættes i drift, kan STAR udsætte denne, således at den først kan ske efter nærmere drøftelse og indtil 40 henholdsvis 60 Arbejdsdage efter underretningen på det teknisk først mulige tidspunkt.

# 13. Aftalens ikrafttræden og varighed

13.1

Aftalen træder i kraft ved begge Parters underskrift og gælder, indtil den erstattes af en ny aftale, opsiges af en af Parterne eller bortfalder af anden grund, jf. bestemmelserne herom i Bilag 4.

En underskrevet tilslutningsaftale er en forudsætning for, at STAR kan levere DFDG-data til Kommunen og dennes databehandlere.

13.2

Kommunen har ret til helt eller delvist at opsige Aftalen med et skriftligt varsel på 1 måned til udgangen af en kalendermåned.

13.3

STAR har ret til helt eller delvist at opsige Aftalen med et skriftligt varsel på 6 måneder til udgangen af en kalendermåned, hvis lovgrundet for DFDG bortfalder.

STAR har også ret til helt eller delvist at opsige Aftalen med et skriftligt varsel på 5 Arbejdsdage til udgangen af en kalendermåned, hvis det viser sig, at hele eller dele af de omfattede Services strider mod præceptiv lovgivning.

13.4

Aftalen erstatter på tidspunktet for underskrivelsen eventuelle tidligere indgåede aftaler vedrørende de omfattede Webservices.

13.5

De af Aftalen omfattede Webservices gøres tilgængelige for Kommunen senest 5 Arbejdsdage efter bestået Integrationstest, jf. aftalehåndbogens underbilag 5E, dog tidligst 1-5 Arbejdsdage efter Aftalens indgåelse.

13.6

De enkelte dataleverancer, jf. bilag 6, gøres tilgængelige for Kommunens databehandler efter nærmere aftale.

# 14. Økonomiske forhold

14.1

De af aftalen omfattede Webservices stilles aktuelt vederlagsfrit til rådighed, jf. Aftalehåndbogens bilag 5H.

14.2

Vederlag for support fra STAR’s systemforvalter fremgår af Aftalehåndbogens bilag 5H.

# 15. Underskrift

|  |  |  |
| --- | --- | --- |
| På vegne af STAR |  | På vegne af Kommunen |
| Dato: |  | Dato: |
| Navn:  *Mette Jørgensen* |  | *Navn:*  *Navn* |
| Stilling:  *Kontorchef* |  | Stilling:  *Stilling* |
| Underskrift: |  | Underskrift: |

# Bilag 1. Kontaktpersoner

## 1.1 Kontaktpunkter vedrørende aftalen

Parterne kan kontakte hinanden via nedenstående kontaktpersoner/kontaktpunkter i forhold til Aftalen:

Parterne er forpligtet til løbende at orientere hinanden om ændringer vedrørende kontaktpersonen/kontaktpunktet.

|  |  |  |
| --- | --- | --- |
| På vegne af STAR |  | På vegne af Kommunen |
| Navn:  Knud de Place | Navn:  *Navn* |
| Stilling:  Chefkonsulent | Stilling:  *stilling* |
| Telefon:  7221 7561 | Telefon:  *telefon* |
| E-mail:  [spoc@star.dk](mailto:spoc@star.dk) | E-mail:  *mail* |

## 1.2 Kontaktpunkter for anmodninger om individets rettigheder

|  |  |  |
| --- | --- | --- |
| På vegne af STAR |  | På vegne af Kommunen |
| Navn:  *Eluise Pavlenić* | Navn:  *Navn* |
| Stilling:  *Specialkonsulent* | Stilling:  *Stilling* |
| Telefon:  *7221 7564* | Telefon:  *Telefon* |
| E-mail:  [star@star.dk](mailto:star@star.dk) | E-mail:  *mail* |

## 1.3 Kontaktpunkter for Persondatasikkerhedsbrud

|  |  |  |
| --- | --- | --- |
| På vegne af STAR |  | På vegne af Kommunen |
| Navn:  *Jeppe Lundin* | Navn:  *Navn* |
| Stilling:  *Fuldmægtig* | Stilling:  *Stilling* |
| Telefon:  *7221 7559* | Telefon:  *Telefon* |
| E-mail:  [It-sikkerhedshaendelser@star.dk](mailto:It-sikkerhedshaendelser@star.dk) | E-mail:  *Mail* |

# Bilag 2. Kommunens databehandlere

Kommunens systemer og kommunens databehandlere, der læser eller opdaterer oplysninger i DFDG, VITAS, Jobnet m.v.

Skabelon til bilag 2 som Kommunen skal udfylde, underskrive og returnere pr. mail til [spoc@star.dk](mailto:spoc@star.dk) sammen med den underskrevne tilslutningsaftale findes på <https://starwiki.atlassian.net/wiki/spaces/WIKI/pages/20119557/DFDG+Webservices>

Kommunen sender ved indgåelse eller opsigelse af aftaler med databehandlere, der har adgang til læsning eller opdatering af oplysninger i DFDG,VITAS og Jobnet, et opdateret bilag 2 til STAR ([spoc@star.dk](mailto:spoc@star.dk)).

# Bilag 3. Definitioner

|  |  |
| --- | --- |
| 1. | Ved **Aftalen** forstås den af Parterne indgåede tilslutningsaftale om Webservices og dataleverancer, herunder beskrivelse af DFDGs webservices, med tilhørende bilag. |
| 2. | Ved **Anden aktør**forstås kommunens leverandører som kan inddrages i beskæftigelsesindsatsen efter kapitel 2 a i lov om en aktiv beskæftigelsesindsats, §§ 19 og 20 i lov om sygedagpenge, § 47 a i lov om aktiv socialpolitik og § 5 i integrationsloven. |
| 3. | Ved **Arbejdsdage** forstås mandag til fredag, bortset fra helligdage, juleaftensdag, nytårsaftensdag og grundlovsdag. |
| 4. | Ved **Brugerapplikationen** forstås den applikation som bruger, håndterer og/eller analyserer data fra SUP, og som Opgaveløser stiller til rådighed eller udfører vedligeholdelse af, og/eller udfører drifts-, udviklings- og videreudviklingsopgaver i relation til. |
| 5. | Ved **Dage** forstås kalenderdage. |
| 6. | Ved **Dataleverance** forstås data fra Det fælles datagrundlag indeholdende ubearbejdede personoplysninger og beskæftigelsesdata om Kommunens egne borgere, der leveres til Kommunens databehandler én gang dagligt som fil-leverancer via FTP(s)-server. |
| 7. | Ved **DFDG** forstås Beskæftigelsesministeriets fælles it-baserede datagrundlag til brug for forvaltningen af den arbejdsmarkedsrettede lovgivning, som det nærmere er beskrevet i kapitel 6 i Lov om organisering og understøttelse af beskæftigelsesindsatsen m.v. |
| 8. | Ved **Filleverancer** forstås dataleverancer via SUP, jf. bilag 5. |
| 9. | Ved **Funktionalitet** forstås specifikke applikationer, moduler eller edb-programmel via hvilke(-n), data bearbejdes / forarbejdes / behandles / transformeres enten automatisk ved Kommunens data input eller efter specifik anmodning fra Kommunen. |
| 10. | Ved **Ny Version** forstås en version af den pågældende Service og Dataleverance, der gøres Tilgængelig for Kommunen efter det i bilag 1, pkt. 5 nævnte tidspunkt, og som indeholder væsentlige ændringer eller væsentlige opdateringer i forhold hertil. |
| 11. | Ved **OIOXML** forstås en standard for udvikling af OIOXML-skemaer, som er valgt som fælles offentlig standard for beskrivelse af data og services i Danmark af den fælles offentlige XML-komité og gjort til en del af statens it-politik ved en regeringsbeslutning af 12. juni 2003.  OIOXML består af: En regelsamling og en række XML skemaer. Disse benævnes OIOXML Regelsamling og OIOXML Skemaer. |
| 12. | Ved **OIOXML** Regelsamling forstås en række anbefalinger til offentlige myndigheder for, hvordan XML-baserede grænseflader skal opbygges. Skemaerne udgør en samling af sprog eller dialekter, bygget på XML efter konsistente retningslinjer |
| 13. | Ved **OIOXML-schema** forstås et W3C XML Schema, der er godkendt af den fælles offentlige XML-komité og udviklet i henhold til de af komitéen udgivne regler. |
| 14. | Ved **Opgaveløser** forstås en set i forhold til Kommunen selvstændig juridisk person, som efter konkret aftale med Kommunen, udfører drift, udviklings-, vedligeholdelses- og/eller videreudviklingsopgaver i relation til Brugerapplikationen.  Opgaveløser kan også i samarbejde med en eller flere kommuner udvikle og vedligeholde en Brugerapplikation, som stilles til rådighed for andre kommuner. Opgaveløser vil typisk være en ekstern it-leverandør |
| 15. | Ved **Part**, **Parter** eller **Parterne** forstås Styrelsen og/eller Kommunen alt efter sammenhængen. |
| 16. | Ved Slutbruger forstås enhver person, som anvender data og Funktionalitet til Kommunens interne brug, som gøres Tilgængelig af STAR via den XML-baserede service, som Aftalen vedrører. |
| 17. | Ved W3C XML-Schema forstås et W3C XML Schema, der er godkendt af den fælles offentlige XML-komité og udviklet i henhold til de af komitéen udgivne anbefalinger. |
| 18. | Ved Webservices - eller blot Service(-s) - forstås et af STAR udbudt it-systems applikationer med data eller Funktionalitet under anvendelse af XML-baserede meddelelser. |
| 19. | Ved XML forstås en standard for datakommunikation via Internettet, som er udviklet af The World Wide Web Consortium (W3C).  (XML står for ”eXtensible Markup Language”. |

# Bilag 4. Generelle vilkår for tilslutning til og brug af STARs webservices og anden dataleverance

## 4.1 Anvendelsesområde

|  |  |
| --- | --- |
| 1. | De Generelle Vilkår regulerer STARs tilgængeliggørelse af data og Funktionalitet via Webservices til Kommunen og Dataleverancer fra STAR til Kommunen |
| 2. | De Generelle Vilkår regulerer ikke forhold i tilknytning til eventuelle underliggende transaktioner, som gennemføres ved hjælp af de omfattede Webservices og Dataleverancer fra STAR til Kommunen. |

## 4.2 Definitioner

|  |  |
| --- | --- |
| 1. | Bilag 3 indeholder en række definitioner, der finder anvendelse i Tilslutningsaftalen og bilagene. |

## 4.3 Generel beskrivelse af de omfattede Webservices mv.

|  |  |
| --- | --- |
| 1. | STAR stiller på Aftalens vilkår data og Funktionalitet til rådighed for Kommunen over Internettet via Webservices, som beskrevet i Bilag 4, Bilag 3 og Aftalehåndbogen (Bilag 5). |
| 2. | STARs Webservices skal så vidt muligt være i overensstemmelse med de på tidspunktet for Servicens oprindelige offentliggørelse gældende offentlige standarder, protokoller, regelsamlinger, håndbøger og vejledninger inden for XML og Webservices. |
| 3. | Data og dokumenter, som indgår i STARs Webservices, skal så vidt muligt være opbygget i overensstemmelse med og overholde de OIOXML-skemaer, der knytter sig hertil, og som foreligger ved Servicens oprindelige offentliggørelse. |
| 4. | STARs opdateringspligt ved ændringer af lovgivning, standarder, skemaer og protokoller, herunder OIOXML-skemaer, m.v. efter Aftalens indgåelse, er beskrevet i punktet nedenfor om Opdateringer og Nye Versioner samt i Aftalehåndbogen (Bilag 5). |

## 4.4 Kommunens it-miljø

|  |  |
| --- | --- |
| 1. | Kommunen har pligt til at sikre, at dennes it-systemer er konfigureret og eventuelt tilrettet i nødvendigt omfang til at kunne få adgang til STARs Webservices og til SUP, hvis Kommunen modtager Dataleverancer fra STAR. |
| 2. | Kommunen sikrer, at der er knyttet forsvarlige sikkerhedsforanstaltninger til de applikationer og systemer, som den benytter for at kunne anvende STARs Webservices og Dataleverancer fra STAR. I øvrigt henvises til punktet nedenfor om sikkerhed. |

## 4.5 Dokumentation

|  |  |
| --- | --- |
| 1. | Se beskrivelsen heraf i Underbilag 5A til Aftalehåndbogen. |

## 4.6 Starttidspunkt for tilgængeliggørelse

|  |  |
| --- | --- |
| 1. | De af Aftalen omfattede Webservices skal gøres tilgængelige for Kommunen på det tidspunkt, der fremgår af Aftalen. Det aftales ved hver enkelt Dataleverance, hvornår den skal være tilgængelig. |
| 2. | Tilgængeliggørelse af Webservices anses for sket på det seneste af følgende tidspunkter,   * når STAR har stillet de omfattede data og den omfattede Funktionalitet til rådighed for Kommunen via én eller flere Webservices, der lever op til specifikationerne i Underbilag 5A til Aftalehåndbogen, eller * hvis Kommunen skal have udleveret et eller flere brugernavne og passwords, når sådanne brugernavne og passwords tillige er kommet frem til Kommunen. |

## 4.7 Dataudveksling

|  |  |
| --- | --- |
| 1. | Meddelelser, som udveksles via Webservices, anses for at være afsendt, når meddelelsen er sendt fra det it-system, som den pågældende Service knytter sig til. Meddelelser, som udveksles via Webservices, anses tilsvarende for at være kommet frem, når meddelelsen er modtaget af det it-system, som den pågældende Service knytter sig til. |
| 2. | I tilfælde af uoverensstemmelser om modtagelse eller afsendelse af en meddelelse via Webservices skal indholdet af relevante logfiler anses for afgørende. |
| 3. | Kommunen har pligt til at opretholde en log over de meddelelser, som er afsendt via de omfattede Services. |
| 4. | En dataleverance er leveret, når den er lagt på FTP-serveren. |

## 4.8 E-mailkommunikation

|  |  |
| --- | --- |
| 1. | Parterne kan kommunikere med hinanden med bindende virkning pr. e-mail på de e-mail-adresser, der fremgår af bilag 1, eller som efterfølgende skriftligt er meddelt den anden Part af en person med den fornødne legitimation. |
| 2. | Udskiftning af kontaktpersoner eller ændringer af øvrige kontaktinformationer skal ske på tilsvarende måde eller ved opdatering af bilag 1. |
| 3. | Alle krav om skriftlighed i denne Aftale anses for opfyldt ved anvendelse af e-mails. Tilsvarende skal krav om underskrift anses for opfyldt ved anvendelse af digital signatur godkendt til brug inden for det offentlige. |
| 4. | E-mails anses i relation til kommunikation i forbindelse med denne Aftale for at være afsendt, når meddelelsen er afsendt fra det it-system, hvortil afsenderens e-mail-adresse er knyttet. E-mails anses for at være kommet frem, når meddelelsen er modtaget i det it-system, hvortil modtagerens e-mail-adresse er knyttet |

## 4.9 Servicemål og support

|  |  |
| --- | --- |
| 1. | Der henvises til Aftalehåndbogens Underbilag 5C og Underbilag 5D. |
| 2. | STARs generelle pligt til opdatering og tilgængeliggørelse af Nye Versioner er beskrevet i Aftalehåndbogens (Bilag 5), pkt. 3. |
| 3. | Herudover skal STAR, hvis STAR skønner det muligt, uden ugrundet ophold opdatere de af Aftalen omfattede Webservices og Dataleverancer i det omfang ændringer i lovgivning eller administrativ praksis nødvendiggør dette. Tilsvarende gælder ved ændringer af offentlige standarder, skemaer og protokoller, som knytter sig til de af Aftalen omfattede Webservices og Dataleverancer. |
| 4. | Opdateringspligten omfatter opdatering af alt tilhørende dokumentationsmateriale, herunder OIOXML-skemaer og anden dokumentation. |
| 5. | Opdateringer som følge af ovenstående opdateringsforpligtelser eller i øvrigt, skal ske ved STARs tilgængeliggørelse af en Ny Version af den pågældende Service og Dataleverance med tilhørende dokumentationsmateriale for Kommunen uden ugrundet ophold. STAR har også ret til frit at tilgængeliggøre Nye Versioner af sine Services og Dataleverancer i hele Aftalens løbetid. |
| 6. | Kommunen skal varsles skriftligt om alle Nye Versioner, jf. Aftalehåndbogens (Bilag 5), pkt. 3. |

## 4.10 Opsigelse af tidligere versioner

|  |  |
| --- | --- |
| 1. | Opsigelse af tidligere versioner er beskrevet i Aftalehåndbogens (Bilag 5), pkt. 3. |

## 4.11 Sikkerhed

|  |  |
| --- | --- |
| 1. | Parterne skal etablere og opretholde fornødne sikkerhedsmæssige tiltag til sikring af, at meddelelser, der udveksles via Webservices og Dataleverancer, ikke kommer til uvedkommendes kendskab, forvanskes eller går til grunde. Specifikke og detaljerede krav til it-sikkerhed fremgår af Aftalehåndbogens (Bilag 5), Underbilag 5B. |
| 2. | Alle fortrolige data, herunder personoplysninger, som udveksles mellem Parterne gennem åbne linjer via Webservices og Dataleverancer, skal være krypteret som specificeret i Aftalehåndbogens (Bilag 5), Underbilag 5B. |
| 3. | Parterne skal etablere og opretholde fornødne sikkerhedsmæssige tiltag til sikring af, at certifikater og certifikatnøgler ikke kommer til uvedkommendes kendskab. |
| 4. | Parterne indestår over for hinanden for at have iværksat fornødne og forsvarlige tiltag til sikring af, at data eller filer, som udveksles via Webservices, ikke er behæftet med virus eller lignende |
| 5. | Herudover skal Parterne til stadighed overholde god it-sikkerhedsskik, som fastlagt ved lov, praksis eller gældende standarder. |

## 4.12 Ansvar

|  |  |
| --- | --- |
| 1. | STAR sikrer så vidt muligt, at de omfattede Services og Dataleverancer er fri for fejl og mangler, korrekt opdaterede og opfylder fastsatte Servicemål, men påtager sig dog ikke noget ansvar herfor. |

## 4.13 Force majeure

|  |  |
| --- | --- |
| 1. | Hverken STAR eller Kommunen skal anses for ansvarlig over for den anden Part for forhold, der ligger uden for Partens kontrol, og som Parten ikke ved Aftalens underskrift burde have taget i betragtning (herunder strejker) og ej heller burde have undgået eller overvundet. Forhold hos en underleverandør anses kun for force majeure, hvis der for underleverandøren foreligger en hindring, der omfattes af dette punkt, og som Parten ikke burde have undgået eller overvundet. |

## 4.14 Præceptive regler

|  |  |
| --- | --- |
| 1. | STAR indestår for, at de pågældende Services og Dataleverancer, hvis STAR anser dette for muligt, opdateres uden ugrundet ophold, i det omfang ændringer i præceptiv lovgivning nødvendiggør dette, jf. punktet ovenfor om STARs opdateringspligt. |

## 4.15 Underleverandører

|  |  |
| --- | --- |
| 1. | STAR kan overlade Aftalens opfyldelse til underleverandører. |

## 4.16 Ændringer

|  |  |
| --- | --- |
| 1. | STAR kan ændre Aftalen, herunder Aftalehåndbogen (Bilag 5) og de tilhørende bilag, med et skriftligt varsel på 60 Arbejdsdage. Kommunens aktive tiltræden af varslede ændringer er ikke påkrævet for, at ændringerne kan træde i kraft. |
| 2. | STAR varsel er at betragte som et tillæg til Aftalen og skal indeholde en udførlig beskrivelse af ændringens art og dennes eventuelle konsekvenser for supportforpligtelser og lignende, og tekniske krav og specifikationer. |

## 4.17 Virkninger af aftalens ophør

|  |  |
| --- | --- |
| 1. | Ved Aftalens ophør skal Parterne, uanset årsag, samarbejde loyalt om en hurtig og effektiv afvikling af kontraktforholdet, så afbrydelser eller forstyrrelser i Parternes it-drift så vidt muligt undgås. |
| 2. | Hvis Kommunen som led i Aftalen har fået udleveret manualer, specifikationer, programmel eller andet materiale, skal dette tilbageleveres til STAR. |
| 3. | Tilsvarende kan Kommunen forlange at få udleveret alt materiale, som måtte være stillet til STARs rådighed til brug for Aftalens opfyldelse, herunder specifikationer for brugerautorisationer, kopi af systemdokumentation og data. Dette gælder dog ikke data, der efter gældende regler skal indberettes til Det fælles it-baserede Datagrundlag. |

## 4.18 Ugyldighed

|  |  |
| --- | --- |
| 1. | Hvis nogen del af denne Aftale skulle blive anset for retsstridig og ugyldig og dermed ikke kan håndhæves, påvirker dette ikke gyldigheden og håndhævelsen af den resterende del af Aftalen. |

## 4.19 Fortolkning

|  |  |
| --- | --- |
| 1. | Ved indbyrdes modstrid mellem Aftalen og bilagene og/eller mellem bilagene indbyrdes gælder følgende rangordning:   * Selve Aftalen (Tilslutningsaftale) * Bilag 4 Generelle vilkår for tilslutning til og brug af STARs webservices og Dataleverancer * Bilag 3 * Aftalehåndbog (Bilag 5) * Underbilagene til Aftalehåndbogen (Underbilag til Bilag 5) |
| 2. | For dataleverancer via SUP gælder følgende rangordning, hvis der er indbyrdes modstrid mellem Aftalen og bilagene og/eller mellem bilagene indbyrdes:   * Bilag 6 * Selve Aftalen (Tilslutningsaftale) * Bilag 4 Generelle vilkår for tilslutning til og brug af STARs Webservices og Dataleverancer * Bilag 3 * Aftalehåndbog (Bilag 5) * Underbilagene til Aftalehåndbogen (Underbilag til Bilag 5) |

## 4.20 Konflikter

|  |  |
| --- | --- |
| 1. | Hvis der opstår en uoverensstemmelse mellem Parterne om Aftalen, skal Parterne med en positiv, samarbejdende og ansvarlig holdning søge at indlede forhandlinger med henblik på at løse tvisten. Om nødvendigt skal forhandlingerne søges løftet op på højere plan i Parternes organisationer. |

# Bilag 5. Aftalehåndbog - samarbejdsform og ansvarsdeling ved udvikling drift og vedligeholdelse af STAR’s Webservices

Se særskilt dokument med Aftalehåndbogen.

# Bilag 6. Vilkår for Dataleverancer via SUP

|  |  |
| --- | --- |
| **1.** | **Filleverancer** |
| **1.1** | **Udstilling af data via filleverancer**  STAR stiller via en udstillingsplatform, SUP, Filleverancer med bl.a. oplysninger fra DFDG til rådighed for Kommunen for at understøtte kommuners og a-kassers adgang til relevante data med henblik på udarbejdelse af ledelsesinformation til produktionsstyring i forbindelse med en effektiv udmøntning af beskæftigelsesindsatsen. |
| **1.2** | **Formål med bilaget**  Dette bilag til Aftalen regulerer:   1. Vilkårene for Kommunens adgang til filleverancer via SUP, jf. punkt 4, idet dennes adgang til DFDG i øvrigt følger af Aftalen, og 2. Vilkårene for Opgaveløsers adgang til data og funktionalitet i DFDG omfattet af Aftalen, herunder SUP, jf. punkt 5. |
| **2.** | **Forrang**  Medmindre andet følger udtrykkeligt af dette bilag, gælder bestemmelserne i Aftalen mellem STAR og Kommunen fortsat.  Dette tillæg skal derfor fortolkes i overensstemmelse med det i Aftalen angivne, med mindre andet er anført. |
| **3.** | **Aftaleforholdet**  Aftalen inkl. dette bilag er indgået mellem STAR og Kommunen, og accept af bilaget er en betingelse for, at Kommunen kan anmode STAR om at give Opgaveløsere adgang til funktionaliteter og data i DFDG, herunder filleverancer via SUP.  Kommunen er således, såfremt dennes opgaveløser skal have adgang til funktionaliteter og data i DFDG, herunder SUP, jf. punkt 5, ansvarlig for, at betingelserne i Aftalen og dette bilag afspejles i Kommunens aftaleforhold med opgaveløser.  Der gives kun adgang til SUP mod accept af de for adgang til SUP gældende vilkår, jf. også punkt 4. |
| **4.** | **Vilkår for brug af SUP**  Betingelserne i Aftalen og dette bilag finder anvendelse ved enhver tilgang til og brug af SUP, uanset om SUP tilgås af en af Kommunen ansat medarbejder eller Opgaveløser.  Adgang til SUP forudsætter, at Kommunen adviserer STAR, som tildeler den navngivne person (hos enten Kommunen eller Opgaveløser), der skal have adgang til SUP, et log-in hertil. Personen og i givet fald også Opgaveløser skal før første log-in acceptere de gældende vilkår for brug af SUP. Dette gælder, uanset om personen er ansat hos Kommunen eller Opgaveløser, jf. punkt 5.  Personer, der er autoriseret til adgang til SUP, og som har accepteret vilkårene herfor før første log-in-, kan abonnere via STAR WIKI ved ændringer i vilkår eller andre forhold angående adgang til eller vilkår for brug af data gennem SUP. |
| **5.** | **Betingelser for opgaveløsers adgang til DFDG, herunder SUP** |
| 5.1 | **Generelt om adgang og autorisation**  Kommunen kan autorisere Opgaveløsere til at få adgang til DFDG, herunder SUP. I så fald er Kommunen forpligtet til at sikre, at der gælder de samme betingelser for Opgaveløser, som der gælder for Kommunen i henhold til Aftalen og dette tillæg.  Kommunen skal derfor i sit aftalegrundlag med opgaveløser sikre, at Opgaveløser er forpligtet til at overholde forpligtelserne i Aftalen og dette tillæg, herunder de i punkt 4 gældende betingelser for adgang til SUP.  Kommunen er ansvarlig for dennes opgaveløseres brug af DFDG, herunder SUP, på samme måde, som Kommunen er ansvarlig for egen og egne medarbejderes brug. |
|  |  |
| 5.2 | **Procedure for autorisation**  For at give opgaveløser adgang til DFDG, herunder SUP, skal Kommunen advisere STAR og oplyse følgende:   * Navn, kontaktoplysninger og juridisk repræsentant for opgaveløser, * Afgrænsning af de specifikke data og dataområder, som opgaveløser skal have adgang til (angives i bilag 2), og * Navn på den eller de personer hos opgaveløser, der specifikt autoriseres til at få adgang til DFDG, herunder SUP.   Tildeling af log-in til de navngivne medarbejdere hos opgaveløser følger i øvrigt proceduren i punkt 4. |
| 5.3 | **Meddelelse ved ophør eller manglende formål**  Kommunen skal give STAR meddelelse, når Kommunens aftale med opgaveløser ophører, uanset årsag, hvorefter STAR uden ugrundet ophold vil afbryde opgaveløserens adgang til Kommunens data i DFDG, herunder SUP.  Tilsvarende skal Kommunen give STAR meddelelse, hvis formålet med opgaveløsers adgang til Kommunens data i DFDG bortfalder. I så vil STAR uden ugrundet ophold afbryde opgaveløsers adgang til Kommunens data i DFDG, herunder SUP. |
| 5.4 | **Uautoriseret brug**  Hvis STAR bliver bekendt med, at opgaveløser bruger oplysningerne i DFDG til uautoriserede formål, giver STAR uden ugrundet ophold meddelelse til kommunen. |
| **6.** | **Vilkårenes anvendelse**    Dette bilag finder anvendelse, når Kommunen i bilag 2 angiver at ønske dataleverancer via SUP. |
| **7.** | **Øvrige bestemmelser** |
| 7.1 | STAR stiller begrænsede ydelser eller support til rådighed. Niveau og omfang heraf er specificeret i aftalehåndbogens underbilag 5H. |
| 7.2 | **Driftsnedbrud**  STAR er ikke erstatningsansvarlig for tab eller gener i tilfælde af driftsnedbrud, datatab eller andre utilsigtede forstyrrelser i dataleverancer via SUP. |

1. Fx CVR-oplysninger og rekrutteringsanmodninger, hvori der ikke indgår oplysninger om personer. [↑](#footnote-ref-1)
2. Lov nr. 1482 af 23. december 2014 om organisering og understøttelse af beskæftigelsesindsatsen med senere ændringer. [↑](#footnote-ref-2)
3. DFDG og STARs øvrige systemer med webservicesnitflader betegnes i Aftalen herefter under ét som DFDG. [↑](#footnote-ref-3)